28/09/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 113/2011

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S, A, Enderezo Social: Pza. Constitución, 17, 15270- Cee (A Coruña). Denominación: L. M. T. S., C. T. C., R. B. T., Cereixo-Esquipa. Situación: Vimianzo e Camariñas. Características Técnicas: Liña eléctrica de media tensión subterránea, que parte do C. T. Esquipa-Ponte do Porto e final no C. T. proxectado a 20 kV., de 588 m. de lonxitude. Liña eléctrica de media tensión subterránea que conexiona na L. M. T. S. existente autorizada no expediente 336/01 e final no C. T. proxectado a 20 kV., e de 268 m. de lonxitude, estas dúas liñas realízanse en condutor RHZ1. de 240 mm2 Al. Liña eléctrica de media tensión subterránea a 20 kV., de 365 m. de lonxitude, en condutor RHZ1. de 95 mm2 Al., coa orixe no C. T. proxectado e final en paso aéreo-subterráneo da L. M. T. a C. T. Cereixo. Centro de transformación Cereixo-Esquipa, tipo prefabricado de manobra exterior e 250 kVA. Rede de baixa tensión subterránea de 726 m. e 346 m. de lonxitude, en condutor RZ. e XZ1. Concellos de Camariñas e Vimianzo. Resultan os seguintes feitos: Primeiro.-A petición someteuse a información pública por Acordo do 6 de abril de 2011, da Xefatura Territorial, publicada no DOG do 23 de maio de 2011, no BOP da Coruña do 27 de abril de 2011 e no Diario La Opinión de 27 de abril de 2011, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Dona Sacramento Ximenes Zarra e Don Maiquel Nicolae Prieto Puga, propietarios do predio n°1, manifestan que o expediente administrativo componse exclusivamente dun proxecto técnico no que a única identificación ou referencia dos bens a gravar ou expropiar é un plano, polo que é obvio que non se cumpre a legalidade, ao non existir, a solicitude da utilidade pública cuxo concreto contido fixase no art.143 R. D. 1955/2000. Solicitan que se anule o expediente, retrotraéndoo á fase de aportación da solicitude. Que a situación do C. T. imposibilita a ampliación da vía que discorre pola parte dereita do predio. Indica que existen predios colindantes ou próximos que non son edificables por ser na súa totalidade solo rústico e incluso predios con idéntico carácter e comunais. Que non coñecen os motivos que levaron á empresa Electra del Jallas, S. A. a fixar o predio como expropiable, entenden que é por comodidade. Solicitan que se acorde non haber lugar á Declaración de Utilidade Pública, polo tanto, á ocupación do solo para o C. T. no seu predio. Destas alegacións se lle deu traslado á empresa solicitante, manifestando Electra del Jallas, S. A., o seguinte.: Mencionada o art.52 da Lei 54/1997 de 27 de novembro do Sector Eléctrico e o art.52 da Lei de Expropiación Forzosa, e indica que a solicitude da declaración de utilidade pública, poderá efectuarse de maneira simultánea á autorización administrativa e/ou á aprobación do proxecto de execución ou con posterioridade á obtención da autorización administrativa. Neste expediente solicitouse simultaneamente a autorización administrativa, a aprobación do proxecto de execución e a declaración en concreto de utilidade pública, entende que o contido do proxecto presentado inclúe toda a documentación precisa para que lle sexa concedido o solicitado. Manifesta que non se produce indefensión dos propietarios, dado que comparecen no expediente para alegar o que estimaron pertinente na defensa dos seus intereses. Que dos planos incluídos no proxecto desprendese que o C. T. se localizase en solo non urbanizable, intentando ocasionar o menor prexuízo posible no predio afectado. Trasladar a ubicación do centro de trasformación a outro predio có obxectivo de non afectar á propiedade tal e como suxiren os alegantes suporía levar o grávame a novos propietarios, que se poderían manifestar do mesmo modo para evitar este prexuízo. Se o proxecto é autorizado, será o Xurado de Expropiación de Galicia o encargado de valorar o prexuízo que se produce neste predio polo establecemento da servidume. Fundamentos de dereito. Primeiro.-A Xefatura Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16/2/2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.-A vista das alegacións presentadas e das contestacións da empresa o do resto da documentación que consta no expediente, queda de manifesto o seguinte: No expediente consta solicitude de autorización administrativa, aprobación de proxecto de execución e declaración de utilidade pública en concreto de acordo coa Lei 54/1997, de 27 de novembro, do Sector eléctrico e Real Decreto 1955/2000 de 1 de decembro. O artigo 52 da Ley 54/1997, de 27 de noviembre, del Sector Eléctrico, declara de utilidade pública as instalacións eléctricas de xeneración, os efectos de expropiación forzosa dos bens e dereitos necesarios para seu establecemento e da imposición e exercicio da servidume de paso. Con relación á ubicación do centro de transformación proxectado cumpre có indicado no artigo 57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica. Trasladar a ubicación do centro de transformación a outro predio, suporía levar este gravame a novos propietarios, non incluídos neste proceso expropiatorio. De acordo co que antecede e no exercicio das competencias atribuídas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 14 de setembro de 2011 Tristana Moraleja Gómez Xefa territorial da Coruña